વધુ પડતા રિયલિસ્ટિક બનવાની લાલચ હોય કે ગમે તે, ઘણા સીન એટલા લંબાઈ ગયા છે કે અલ્ટિમેટ્લી ગંભીર સ્થિતિમાં પણ દર્શકોને હસાવી દે છે. ઘણાં દૃશ્યોમાં એવું લાગે કે આ જ વાત ગંદી ગાળો બોલ્યા વિના પણ એટલી જ પ્રભાવક રીતે કહી જ શકાઈ હોત. એ જ રીતે ઘણા સવાલોના જવાબો આખી ફિલ્મ પતે પછીયે મળતા નથી. જેમ કે ફિલ્મમાં રોનિત રૉય પોતાની પત્નીનીનો પણ વિfવાસ ન કરે એવો ખડૂસ પોલીસવાળો છે. એક તો તે સાવ સનકી અને ફાટેલ મગજનો શા માટે છે એનું કોઈ કારણ મળતું નથી. અચ્છા, ચલો માની લઈએ કે તેના દિમાગમાં કોઈ જન્મજાત કેમિકલ લોચો છે, પરંતુ એ બહુ સ્માર્ટ પોલીસ-ઑફિસર હોવા છતાં તેના નાક નીચે ગેમ રમાતી હોય એ તેને કેમ દેખાતું નથી? અમુક પાત્રો જાણે વેકેશન ગાળવા આવતાં હોય એ રીતે જેલની અંદર-બહાર શા માટે થતાં રહે છે એનું પણ કોઈ ક્લેરિફિકેશન મળતું નથી. બધી વાતોને અનુરાગ કશ્યપના ફિલ્મમેકિંગની મહાનતા ગણીને છોડી દેવી પડે છે.